வருமானவரிக் கணக்குத் தாக்கல் செய்யும் மனப்பான்மை பெருகியுள்ளது. சரியாகக் கூற வேண்டுமாயின் வேகமான வளர்ச்சி கண்டுவரும் இந்தியப் பொருளாதாரம் அதிக அளவிலான வங்கிப் பரிவர்த்தனைகள், மின்னணு பணப்பரிவர்த்தனை என நவீன மயமாக்கப்பட்டுள்ளது. ஒரு நாணயத்திற்கு இருவேறு பக்கங்கள் இருப்பதைப்போன்று தற்பொழுதுவரை பணமதிப்பு நீக்க நடவடிக்கை இந்தியப் பொருளாதாரத்திற்கும், பொதுமக்களுக்கும் இன்னல்களைக் கொடுத்திருந்தாலும் இனிவரும் காலங்களில் அதன் நோக்கங்களை நிறைவேற்றும் என்பதே பெரும்பான்மை மக்களின் நம்பிக்கையாக உள்ளது.